CELEX: 32005D0307
Language: lv
Date: 2005-04-12 00:00:00
Title: 2005/307/EK: Komisijas Lēmums (2005. gada 12. aprīlis), ar ko apstiprina metodi cūku liemeņu klasificēšanai Latvijā (izziņots ar dokumenta numuru K(2005) 1098)

16.4.2005   
            
            
               LV
            
            
               Eiropas Savienības Oficiālais Vēstnesis
            
            
               L 98/42
            
         
      KOMISIJAS LĒMUMS
   
   (2005. gada 12. aprīlis),
   ar ko apstiprina metodi cūku liemeņu klasificēšanai Latvijā
   (izziņots ar dokumenta numuru K(2005) 1098)
   (Autentisks ir vienīgi teksts latviešu valodā)
   (2005/307/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Regulas (EEK) Nr. 3220/84 2. panta 3. punktā paredzēts, ka cūku liemeņus klasificē, nosakot liesās gaļas saturu saskaņā ar statistiski pierādītām novērtējuma metodēm, kuru pamatā ir cūkas liemeņa vienas vai vairāku anatomisko daļu fiziska novērtēšana. Klasifikācijas metodes apstiprina, ja to novērtējums atbilst maksimālajai vidējai kvadrātiskajai novirzei. Šī novirze tika noteikta ar 3. pantu Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (2).
            
         
               (2)
            
            
               Latvijas valdība iesniedza Komisijai pieprasījumu apstiprināt vienu cūku liemeņu klasificēšanas metodi un iesniedza rezultātus secēšanas izmēģinājumam, kas tika veikts pirms iestāšanās dienas, uzrādot protokola otro daļu, kas noteikta Regulas (EEK) Nr. 2967/85 3. pantā.
            
         
               (3)
            
            
               Izvērtējot šo pieprasījumu, tika secināts, ka nosacījumi šīs klasificēšanas metodes apstiprināšanai ir izpildīti.
            
         
               (4)
            
            
               Latvijas komercdarbībā var prasīt atdalīt no cūkas liemeņa galvu, pakaļkājas un asti. Tas ir jāņem vērā, pielāgojot liemeņa svaru standarta liemeņa svaram.
            
         
               (5)
            
            
               Aparāta vai klasificēšanas metodes izmaiņas var apstiprināt tikai ar jaunu Komisijas lēmumu, ko pieņem, pamatojoties uz iegūto pieredzi. Tādēļ pašreizējo apstiprinājumu var atcelt.
            
         
               (6)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo cūku liemeņu klasificēšanai Latvijā atbilstoši Regulai (EEK) Nr. 3220/84 tiek apstiprināts aparāts ar nosaukumu “Intrascope (Optical Probe)” un ar to saistītās novērtējuma metodes, kuru sīks apraksts ir sniegts pielikumā.
   2. pants
   Neatkarīgi no Regulas (EEK) Nr. 3220/84 2. pantā minētā standarta noformējuma Latvijā cūku liemeņus var svērt un klasificēt, ja tie ir bez galvas, pakaļkājām un astes. Lai izveidotu salīdzināmu cūku liemeņu klasifikācijas sistēmu, reģistrēto silta liemeņa svaru palielina par:
   
               —
            
            
               7,61 % aizstājot trūkstošo galvu,
            
         
               —
            
            
               1,61 % aizstājot trūkstošās pakaļkājas,
            
         
               —
            
            
               0,11 % aizstājot trūkstošo asti.
            
         3. pants
   Aparāta vai novērtējuma metodes izmaiņas nav atļautas.
   4. pants
   Šis lēmums ir adresēts Latvijas Republikai.
   
      Briselē, 2005. gada 12. aprīlī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regula, kurā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 285, 25.10.1985., 39. lpp. Regula, kura grozīta ar Regulu (EK) Nr. 3127/94 (OV L 330, 21.12.1994., 43. lpp.).
   
      PIELIKUMS
      METODES CŪKU LIEMEŅU KLASIFICĒŠANAI LATVIJĀ
      Intrascope (Optical Probe)
      
                  1.
               
               
                  Cūku liemeņu klasificēšanu veic ar aparātu “Intrascope (Optical Probe)”.
               
            
                  2.
               
               
                  Aparāts ir aprīkots ar sešstūra formas zondi, kuras maksimālais platums ir 12 milimetri (un 19 milimetri zondes augšgala asmenim), kas ietver novērošanas lodziņu un gaismas avotu, milimetros kalibrētu slīdošu cilindru, kura darba attālums ir starp 3 un 45 milimetriem.
               
            
                  3.
               
               
                  Cūku liemeņa liesās gaļas saturu aprēķina pēc šādas formulas:
                  
                      = 65,073 – 0,686X
                  
                  kur
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs,
                           
                        
                              x
                           
                           
                              =
                           
                           
                              muguras tauku biezums (ieskaitot ādu) milimetros, ko mēra 6 cm no liemeņa viduslīnijas pret pēdējo ribu.
                           
                        Formula ir derīga liemeņiem, kuru svars ir no 55 līdz 120 kilogramiem.